Diari Oficial de la Generalitat Valenciana


Sumari del DOGV 3024, del 30-06-1997 (1997/7678)

RESOLUCIÓ de 30 d'abril de 1997, del director general d'Arquitectura i Habitatge, relativa a la renovació d'acreditació de laboratori d'assajos control de qualitat de l'edificació a l'Instituto Técnico de la Construcción, SA, (ITC, SA) amb la referència 07002SE97.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7678


Data del document
:   30-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 30 d'abril de 1997, del director general d'Arquitectura i Habitatge, relativa a la renovació d'acreditació de laboratori d'assajos control de qualitat de l'edificació a l'Instituto Técnico de la Construcción, SA, (ITC, SA) amb la referència 07002SE97.  
El senyor Ismael Sirvent Casanova, en nom i representació del laboratori d'assajos Instituto Técnico de la Construcción, SA, sol·licita la renovació d'acreditació de laboratori d'assajos en l'àrea d'assajos de laboratori de mecànica del sòl (SE), d'acord amb el Decret 173/1989, de 24 de novembre, del Consell de la Generalitat Valenciana.  
L'expedient de renovació d'acreditació s'ha tramitat d'acord amb el Reial Decret 1.230/1989, de 13 d'octubre, i l'Ordre 5065, de 15 de febrer de 1990, del Ministeri d'Obres Públiques i Urbanisme, i hi consta que s'han complit tots els requisits reglamentats.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Renovar l'acreditació al laboratori d'assajos Instituto Técnico de la Construcción, SA, amb domicili social a l'avinguda d'Elx, 164, d'Alacant, en l'àrea d'assajos de laboratori de mecànica del sòl (SE), amb la referència 07002SE97.  
Segon  
Aquesta acreditació tindrà validesa en l'àmbit de la Comunitat Valenciana per un període de cinc anys, comptadors a partir de la data d'aquesta resolució, i quedarà supeditada al compliment de les condicions que estableix el Decret 173/1989, de 24 de novembre, del Consell de la Generalitat Valenciana, l'Ordre de 15 de febrer de 1990, del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular les indicades expressament en l'article segon de les disposicions reguladores de l'esmentat reial decret.  
Tercer  
Les inspeccions periòdiques, per a la verificació del compliment de les condicions de l'acreditació durant el període dels cinc anys, es realitzaran pels laboratoris de les seccions de Control de Qualitat de la Direcció General d'Arquitectura i Habitatge.   
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.   
Quart  
Qualsevol variació en les condicions que serviren de base per a l'acreditació del laboratori haurà de ser comunicada a aquesta Direcció General en el moment en què es produïsca.  
Cinqué  
Aquesta resolució es comunicarà a la Direcció General d'Habitatge, Arquitectura i Urbanisme del Ministeri de Foment, per a la seua inscripció en el Registre General de Laboratoris d'Assajos Acreditats, sota la referència, 07002SE97.  
Disposició final  
Aquesta resolució es publicarà en el Diari Oficial de la Generalitat Valenciana, perquè siga coneguda per tots.  
València, 30 d'abril de 1997.- El director general d'Arquitectura: José Mª García Zarco.